**projektas**

**reg. Nr. T-102**

**2.12. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **DĖl savivaldybės turto perdavimo pagal TURTO patikėjimo sutartį Uždarajai akcinei bendrovei „Pasvalio autobusų parkas“** |

|  |  |  |
| --- | --- | --- |
| 2020 m. gegužės d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ ir atsižvelgdama į uždarosios akcinės bendrovės „Pasvalio autobusų parkas“ 2020 m. gegužės 4 d. raštą Nr. SD-98 „Dėl autobusų patikėjimo sutarčių“, Pasvalio rajono savivaldybės taryba nusprendžia:

1. Perduoti uždarajai akcinei bendrovei „Pasvalio autobusų parkas“ valdyti ir naudoti patikėjimo teise pagal turto patikėjimo sutartį 5 metų laikotarpiui Pasvalio rajono savivaldybei nuosavybės teise priklausantį ir šiuo metu Pasvalio rajono savivaldybės administracijos patikėjimo teise valdomą ilgalaikį materialųjį turtą savarankiškosioms savivaldybių funkcijoms atlikti (keleivių vežimo vietiniais maršrutais organizavimas):

1.1. autobusą „VOLVO B9M“ (inventorinis Nr.0150016, identifikavimo Nr. YV39M2F1XPA040163, pagaminimo metai – 1993), kurio pradinė vertė – 5 912,30 Eur, likutinė vertė 2020 m. balandžio 30 d. – 0,00 Eur;

1.2. autobusą „VOLVO B10M“ (inventorinis Nr.0150017, identifikavimo Nr. YV31MA512TA045828, pagaminimo metai – 1996), kurio pradinė vertė – 119,90 Eur, likutinė vertė 2020 m. balandžio 30 d. – 0,00 Eur;

1.3. autobusą „VOLVO 5800“ (inventorinis Nr.0150018, identifikavimo Nr. YV39MGD10NA030111, pagaminimo metai – 1992), kurio pradinė vertė – 119,90 Eur, likutinė vertė 2020 m. balandžio 30 d. – 0,00 Eur.

2. Įgalioti Pasvalio rajono savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį ir turto perdavimo ir priėmimo aktą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2020-05-07 tel. (8 451) 54 114

Suderinta DVS Nr. RTS-110

Pasvalio rajono savivaldybės tarybai

**AIŠKINAMASIS RAŠTAS**

**DĖl savivaldybės turto perdavimo pagal TURTO patikėjimo sutartį UAB „Pasvalio autobusų parkas“**

2020-05-07

Pasvalys

**1. Problemos esmė.**

Pasvalio rajono savivaldybės tarybos sprendimo projektas parengtas atsižvelgiant į uždarosios akcinės bendrovės „Pasvalio autobusų parkas“ 2020-05-04 raštą Nr. SD-98 perduoti šiai Bendrovei Savivaldybei nuosavybės teise priklausantį turtą – 3 autobusus pagal patikėjimo sutartį. Šie autobusai Bendrovei buvo perduoti pagal Savivaldybės turto patikėjimo sutartį 5 metams, kuri birželio 1 d. baigiasi.

[Lietuvos Respublikos valstybės ir savivaldybių turto valdymo, naudojimo ir disponavimo juo įstatymo](http://www3.lrs.lt/pls/inter3/dokpaieska.showdoc_l?p_id=453733) 12 straipsnio 3 dalyje nurodyta, kad kitiems juridiniams asmenims Savivaldybės turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai jie pagal įstatymus gali atlikti savivaldybių funkcijas.Vietos savivaldos įstatymo 6 straipsnio 33 punkte nurodyta, kad keleivių vežimo vietiniais maršrutais organizavimas yra viena iš savarankiškųjų savivaldybių funkcijų. Todėl siūloma šiuos autobusus perduoti UAB „Pasvalio autobusų parkas“ pagal Patikėjimo sutartį naujam 5 metų laikotarpiui.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė